VIERAS KIELI (SAKSA, A2-oppimäärä 5.-6.lk)

”Kieli on oppimisen ja ajattelun edellytys. Kieli on mukana kaikessa koulun toiminnassa, ja jokainen opettaja on kielen opettaja. Kielten opiskelu edistää ajattelutaitojen kehittymistä. Se antaa aineksia monikielisen ja -kulttuurisen identiteetin muodostumiselle ja arvostamiselle. Sanavaraston ja rakenteiden karttuessa myös vuorovaikutus- ja tiedonhankintataidot kehittyvät. Kielten opiskelussa on runsaasti sijaa ilolle, leikillisyydelle ja luovuudelle.

Kieltenopetus on osa kielikasvatusta ja johdatusta kielitietoisuuteen. Oppilaissa herätetään kiinnostus kouluyhteisön ja ympäröivän maailman kielelliseen ja kulttuuriseen moninaisuuteen ja heitä rohkaistaan viestimään autenttisissa ympäristöissä. Koulussa ohjataan arvostamaan eri kieliä, niiden puhujia ja erilaisia kulttuureita. Sukupuolten tasa-arvoa kielivalinnoissa ja kielten opiskelussa vahvistetaan erilaisia oppilaita kiinnostavalla kielivalintatiedotuksella, rohkaisemalla oppilaita tekemään aidosti itseään kiinnostavia valintoja sukupuolesta riippumatta, käsittelemällä opetuksessa monipuolisesti erilaisia aiheita sekä käyttämällä vaihtelevia ja toiminnallisia työtapoja. Kielten opiskelu valmistaa oppilaita suunnitelmalliseen ja luovaan työskentelyyn erilaisissa kokoonpanoissa. Oppilaille ja oppilasryhmille luodaan mahdollisuuksia verkostoitumiseen ja yhteydenpitoon ihmisten kanssa myös eri puolilla maailmaa. Tieto- ja viestintäteknologia tarjoaa yhden luontevan mahdollisuuden toteuttaa kieltenopetusta autenttisista tilanteista ja oppilaiden viestintätarpeista lähtien. Opetus antaa myös valmiuksia osallisuuteen ja aktiiviseen vaikuttamiseen kansainvälisessä maailmassa. Opetus vahvistaa oppilaiden luottamusta omiin kykyihinsä oppia kieliä ja käyttää niitä rohkeasti. Oppilaille annetaan mahdollisuus edetä yksilöllisesti ja saada tarpeen mukaan tukea oppimiselleen. Opetus järjestetään niin, että myös muita nopeammin etenevät tai kieltä entuudestaan osaavat voivat edistyä. Kielten opetuksessa kehitetään monilukutaitoa ja käsitellään erilaisia tekstejä. Lasten ja nuorten erilaiset kiinnostuksen kohteet otetaan huomioon tekstien valinnassa. Opetuksessa luodaan siltoja myös eri kielten välille sekä oppilaiden vapaa-ajan kielenkäyttöön. Oppilaita ohjataan hakemaan osaamillaan kielillä tietoa.

**Vieraan kielen A-oppimäärän opetuksen tavoitteisiin liittyvät keskeiset sisältöalueet vuosiluokilla 5–6**

**S1 Kasvu kulttuuriseen moninaisuuteen ja kielitietoisuuteen:** Tutustutaan kielten ja kulttuurien monimuotoisuuteen sekä opiskeltavan kielen levinneisyyteen ja tarvittaessa päävariantteihin. Hankitaan tietoa kielen ja kulttuurin merkityksestä yksilölle ja yhteisölle. Pohditaan omaa kieli- ja kulttuuritaustaa. Harjoitellaan arvostavaa kielenkäyttöä vuorovaikutuksessa. Kuunnellaan eri kieliä, katsellaan erilaisia tapoja kirjoittaa, tehdään havaintoja sanojen lainautumisesta kielestä toiseen. Pohditaan, miten voi toimia, jos osaa kieltä vain vähän.

**S2 Kielenopiskelutaidot:** Opetellaan suunnittelemaan toimintaa yhdessä, antamaan ja ottamaan vastaan palautetta ja ottamaan vastuuta. Opetellaan tehokkaita kielenopiskelutapoja, kuten uusien sanojen ja rakenteiden aktiivista käyttöä omissa ilmaisuissa, muistiinpainamiskeinoja, tuntemattoman sanan merkityksen päättelemistä asiayhteydestä. Totutellaan arvioimaan omaa kielitaitoa esimerkiksi Eurooppalaista kielisalkkua käyttäen.

**S3 Kehittyvä kielitaito, taito toimia vuorovaikutuksessa, taito tulkita tekstejä, taito tuottaa tekstejä:** Opetellaan kuulemaan, puhumaan, lukemaan ja kirjoittamaan kohdekieltä monenlaisista aiheista. Keskeisiä aiheita ovat minä itse, perheeni, ystäväni, koulu, harrastukset ja vapaa-ajan vietto sekä elämä kohdekielisessä ympäristössä. Lisäksi valitaan aiheita yhdessä. Sisältöjen valinnassa lähtökohtana on oppilaiden jokapäiväinen elämänpiiri, kiinnostuksen kohteet sekä ajankohtaisuus, näkökulmana minä, me ja maailma. Valitaan erilaisia kielenkäyttötarkoituksia, kuten esimerkiksi tervehtiminen, avun pyytäminen tai mielipiteen ilmaiseminen. Sanastoa ja rakenteita opetellaan monenlaisten tekstien, kuten pienten tarinoiden, näytelmien, haastattelujen ja sanoitusten yhteydessä. Tarjotaan mahdollisuuksia harjoitella vaativampia kielenkäyttötilanteita. Opetellaan löytämään kohdekielistä aineistoa esimerkiksi verkosta. Valittaessa tekstejä ja aiheita otetaan huomioon opiskeltavan kielen maantieteellinen levinneisyys sekä kielialueen elämänmuoto. Havainnoidaan ja harjoitellaan runsaasti ääntämistä sekä sana- ja lausepainoa, puherytmiä ja intonaatiota. Harjoitellaan tunnistamaan opiskeltavan kielen foneettisen tarkekirjoituksen merkkejä sekä tuottamaan tarvittavia kirjoitusmerkkejä.” (OPS 2014, 218–219, 224–225.)

SAKSA, A2-oppimäärä 5.lk

**Saksan kielen tavoitteet, tavoitetarkennukset, sisältötarkennukset paikallisine painotuksineen ja laaja-alainen osaaminen**

Tavoitteiden rakenne: opettajan toiminta + oppilaan toiminta + asiat tai ilmiöt, joiden parissa työskennellään

|  |  |  |  |  |
| --- | --- | --- | --- | --- |
| **Opetuksen tavoitteet** | | **Tavoitetarkennukset** | **Sisältötarkennukset ja paikalliset painotukset** | **Laaja-alainen osaaminen** |
| **Kasvu kulttuuriseen moninaisuuteen ja kielitietoisuuteen** | **T1** ohjata oppilasta havaitsemaan lähiympäristön ja maailman kielellinen ja kulttuurinen runsaus sekä opiskeltavan kielen asema siinä | S1   * Tutustutaan kielten ja kulttuurien monimuotoisuuteen ja opiskeltavan kielen levinneisyyteen. | * Tutustutaan saksalaiseen kielialueeseen, saksan kielen asemaan ja sen levinneisyyteen maailmassa. | Kulttuurinen osaaminen, vuorovaikutus ja ilmaisu (L2)   * Yhtäläisyydet ja erot kielten välillä * Saksalaisen kielialueen tunnistaminen ja sen aseman hahmottaminen |
| **T2** motivoida oppilasta arvostamaan omaa kieli- ja kulttuuritaustaansa sekä maailman kielellistä ja kulttuurista monimuotoisuutta ja kohtaamaan ihmisiä ilman arvottavia ennakko-oletuksia | S1   * Pohditaan omaa kieli- ja kulttuuritaustaa ja kiinnitetään huomiota arvostavaan kielenkäyttöön omassa ja kohdekielessä. | * Tutustutaan saksalaisen kulttuurin monimuotoisuuteen ja erityispiirteisiin, esim. juhlapäiviin ja niiden viettotapoihin, harjoitellaan kohteliasta kielenkäyttöä erilaisissa vuorovaikutustilanteissa, kuten tervehdyksissä ja puhutteluissa. | Ajattelu ja oppimaan oppiminen (L1)   * Omien kokemusten jakaminen saksalaisesta kielialueesta   Kulttuurinen osaaminen, vuorovaikutus ja ilmaisu (L2)   * Havaintojen teko kulttuurieroista * Oman kulttuurin erityispiirteiden pohtiminen * Arvostava ihmisten kohtaaminen ja hyvät tavat eri kulttuureissa * Toiminnalliset työtavat parin ja ryhmän kanssa harjoittelussa |
| **T3** ohjata oppilasta havaitsemaan kieliä yhdistäviä ja erottavia ilmiöitä sekä tukea oppilaan kielellisen päättelykyvyn kehittymistä | S1   * Herätetään uteliaisuus kieltä kohtaan. | * Tutustutaan kielten monimuotoisuuteen. * Tehdään havaintoja sanojen lainautumisesta kielestä toiseen. Harjoitellaan tunnistamaan saksan ja suomen kielen (sekä muiden oppilaille tuttujen kielten) rakenteellisia ja sanastollisia yhtymäkohtia ja eroavuuksia ja sanojen lainautumista. | Ajattelu ja oppimaan oppiminen (L1)   * Havaintojen tekoa kielten yhtäläisyyksistä ja eroista * Asioiden välisten yhteyksien huomaaminen   Kulttuurinen osaaminen, vuorovaikutus ja ilmaisu (L2)   * Kielellisten juurten pohtiminen * Tuetaan kasvua monipuoliseksi kielenkäyttäjäksi |
| **T4** ohjata oppilasta löytämään kohdekielistä aineistoa | S1   * Tutustutaan kielten ja kulttuurien monimuotoisuuteen. | * Tutustutaan erilaisiin saksankielisiin ikätason ja kielitaidon mukaisiin aineistoihin. | Kulttuurinen osaaminen, vuorovaikutus ja ilmaisu (L2)   * Erilaisten toimintatapojen ja kulttuurien vertailu   Itsestä huolehtiminen ja arjen taidot (L3)   * Tiedon hankkimisen harjoitteleminen |
| **Kieltenopiskelutaidot** | **T5** tutustua yhdessä opetuksen tavoitteisiin ja luoda salliva opiskeluilmapiiri, jossa tärkeintä on viestin välittyminen sekä kannustava yhdessä oppiminen | S2   * Opetellaan suunnittelemaan toimintaa yhdessä, asettamaan tavoitteita, antamaan ja ottamaan vastaan palautetta. | * Oppilas harjoittelee asettamaan tavoitteita oppimiselle. * Oppilasta rohkaistaan toisten kannustamiseen ja kielenkäyttöön vähäiselläkin kielitaidolla ja. * Harjoitellaan myös kiertoilmauksia ja ei-kielellisiä tapoja kommunikoida ja reagoida. * Viestinnällisessä harjoittelussa käytetään hyväksi monipuolisia oppimisen tapoja, kuten pelejä, leikkejä, lauluja pari- ja ryhmäharjoituksia sekä draamaa. | Ajattelu ja oppimaan oppiminen (L1)   * Yhdessä työskentelyn taidot * Tavoitteiden asettaminen   Itsestä huolehtiminen ja arjen taidot (L3)   * Pelien ja leikkien yhteydessä harjoitellaan ymmärtämään sääntöjä ja sopimuksia * Oppilas ottaa vastuuta oppimisilmapiiristä omalta osaltaan ja harjoittaa sosiaalisia taitojaan |
| **T6** ohjata oppilasta ottamaan vastuuta omasta kielenopiskelustaan ja kannustaa harjaannuttamaan kielitaitoaan rohkeasti ja myös tieto- ja viestintäteknologiaa käyttäen sekä kokeilemaan, millaiset tavat oppia kieliä sopivat hänelle parhaiten | S2   * Opetellaan tehokkaita kielenopiskelutapoja ja vastuunottoa omasta kieltenopiskelusta. | * Ohjataan oppilasta uusien sanojen ja rakenteiden aktiiviseen käyttöön omissa ilmauksissa. * Opetellaan tuntemattoman sanan merkityksen päättelemistä asiayhteydestä. * Mietitään erilaisia tapoja oppia ja erilaisia muistiinpainamiskeinoja. * Oppilas harjoittelee ottamaan vastuuta oman kielitaidon kehittymisestä arvioimalla työskentelytapojaan. * Etenemistään voi seurata esim. Eurooppalaisen kielisalkun avulla. | Ajattelu ja oppimaan oppiminen (L1)   * Oman oppimisprosessin arviointi * Tavoitteiden asettaminen * Työn suunnittelu * Edistymisen arviointi   Monilukutaito (L4)   * Monipuoliset tiedon lähteet (audiovisuaalinen, painetut, sähköiset materiaalit)   Tieto- ja viestintäteknologinen osaaminen (L5)   * Tvt:n hyödyntäminen   Työelämätaidot ja yrittäjyys (L6)   * Vastuun ottaminen omasta työskentelystä, oppilas ymmärtää säännöllisesti suoritettujen tehtävien vaikutuksen oman kielitaitonsa kehittymiseen * Harjoitellaan omien taitojen opettamista myös toisille vuorovaikutustilanteessa |
| **Kehittyvä kielitaito, taito toimia vuorovaikutuksessa** | **T7** järjestää oppilaalle tilaisuuksia harjoitella eri viestintäkanavia käyttäen suullista ja kirjallista viestintää ja vuorovaikutusta | S3   * Oppilas tutustuu kieleen monipuolisten viestintäkanavien kautta. | * Tutustutaan ja harjoitellaan oman lähiympäristön aihepiireihin liittyvää viestintää ja vuorovaikutusta monipuolisesti. * Harjoiteltavissa kielenkäyttötilanteissa hyödynnetään keskusteluja, draamaa, videoiden tekoa, kirjankustantajan verkkomateriaalia tai muuta lapsille suunnattua verkkomateriaalia tai erilaisia oppimisalustoja. | Kulttuurinen osaaminen, vuorovaikutus ja ilmaisu (L2)   * Kasvu monipuoliseksi ja taitavaksi kielenkäyttäjäksi, samalla kehittyy myös oppilaan kyky ja taito ymmärtää ympäröivää maailmaa   Monilukutaito (L4)   * Kertominen esittämisen tapana (suoraan tai erilaisten mediaesitysten avulla)   Tieto- ja viestintäteknologinen osaaminen (L5)   * Tvt:n hyödyntäminen   Osallistuminen, vaikuttaminen ja kestävän tulevaisuuden rakentaminen (L7)   * Oppilas osallistuu ikätasonsa mukaisesti oman opiskelunsa ja oppimisympäristöjen suunnitteluun, toteuttamiseen ja arviointiin |
| **T8** tukea oppilasta kielellisten viestintästrategioiden käytössä | S3   * Viestintästrategioiden harjoitteleminen erilaisissa kielenkäyttötilanteissa. | * Harjoitellaan viestintästrategioiden käyttöä. * Miten reagoidaan ja ilmaistaan itseä myös suppein sanallisin ilmauksin, pienin elein, äännähdyksin tai muunlaisella minimipalautteella. * Harjoitellaan selvennyksen tai toiston pyytämistä. | Kulttuurinen osaaminen, vuorovaikutus ja ilmaisu (L2)   * Saksankieliselle kulttuurille tyypillisiä viestintästrategioita   Monilukutaito (L4)   * Monipuolisten keinojen käyttö viestin välittämiseksi |
| **T9** auttaa oppilasta laajentamaan kohteliaaseen kielenkäyttöön kuuluvien ilmausten tuntemustaan | S3   * Kohteliaisuus kielenkäyttötilanteissa. | * Kohtelias kielenkäyttö ja suomalaisen ja saksalaisen keskustelukulttuurin erot arkisissa tilanteissa, esim. teitittely, kuulumisten kysely, yleisimmät kohteliaisuusfraasit, tervehdykset. | Kulttuurinen osaaminen, vuorovaikutus ja ilmaisu (L2)   * Kulttuurierot kielten välillä   Monilukutaito (L4)   * Havainnoidaan kohteliaisuuden muutoksia riippuen kielenkäyttötilanteesta |
| **Kehittyvä kielitaito, taito tulkita viestejä** | **T10** rohkaista oppilasta tulkitsemaan ikätasolleen sopivia ja itseään kiinnostavia puhuttuja ja kirjoitettuja tekstejä | S3   * Kielen ymmärtämisen harjoittelu. | * Harjoitellaan kuuntelemaan puhuttua kieltä sekä ymmärtämään kirjallisia tekstejä oman lähiympäristön aihepiireihin liittyen, sekä löytämään näistä haluttua tietoa. * Aiheina oppilaiden jokapäiväinen elämä, mm. minä itse, perhe, lemmikit, harrastukset ja ystävät sekä elämä saksankielisessä ympäristössä. * Harjoitellaan erilaisia kielenkäyttötilanteita, esim. tervehtiminen, esittäytyminen, omasta itsestä ja lähipiiristä kertominen, haastattelu. * Havainnoidaan ääntämistä sekä sana- ja lausepainoa, puherytmiä ja intonaatiota. * Käytetään erilaisia tekstejä (mm. tarinoita, näytelmiä ja haastatteluja). | Monilukutaito (L4)   * Monipuoliset tiedon lähteet (audiovisuaalinen, painettu, sähköiset lähteet) * Tekstin lukeminen ja tiedon löytäminen tekstistä |
| **Kehittyvä kielitaito, taito tuottaa tekstejä** | **T11** tarjota oppilaalle runsaasti tilaisuuksia harjoitella ikätasolle sopivaa pienimuotoista puhumista ja kirjoittamista kiinnittäen huomiota myös ääntämiseen ja tekstin sisällön kannalta oleellisimpiin  rakenteisiin | S3   * Kielen tuottamisen harjoittelu. | * Opetellaan puhumaan ja kirjoittamaan kohdekieltä tutuista aiheista. * Havainnoidaan ja harjoitellaan runsaasti ääntämistä sekä sana- ja lausepainoa, puherytmiä ja intonaatiota. * Tutustutaan vähitellen foneettisiin kirjoitusmerkkeihin ja harjoitellaan ääntämistä. * Harjoitelluista aihepiireistä ja omaan lähipiiriin liittyvistä asioista kirjoittaminen ja suullinen kertominen lyhyesti ja suppeaa ilmaisuvarastoa käyttäen, esim. omasta itsestä, kodista, ruoasta ja juomista, koulusta ja eläimistä kertominen. * Näihin kielenkäyttötilanteisiin liittyvät rakenteet: persoona- ja omistuspronominit, tavallisimmat verbit ja verbitaivutus, sanajärjestys ja akkusatiivin käyttö. | Itsestä huolehtiminen ja arjen taidot (L3)   * Yhteistyötaidot * Sosiaalisten taitojen harjoittelu viestintätilanteissa   Monilukutaito (L4)   * Tekstin tuottaminen   Tieto- ja viestintäteknologinen osaaminen (L5)   * Tvt:n hyödyntäminen   Osallistuminen, vaikuttaminen ja kestävän tulevaisuuden rakentaminen (L7)   * Kielitaidon edetessä oppilaan omien näkemysten ilmaiseminen ja keskustelutaito kehittyvät |

SAKSA, A2-oppimäärä 6.lk

**Saksan kielen tavoitteet, tavoitetarkennukset, sisältötarkennukset paikallisine painotuksineen ja laaja-alainen osaaminen**

Tavoitteiden rakenne: opettajan toiminta + oppilaan toiminta + asiat tai ilmiöt, joiden parissa työskennellään

|  |  |  |  |  |
| --- | --- | --- | --- | --- |
| **Opetuksen tavoitteet** | | **Tavoitetarkennukset** | **Sisältötarkennukset ja paikalliset painotukset** | **Laaja-alainen osaaminen** |
| **Kasvu kulttuuriseen moninaisuuteen ja kielitietoisuuteen** | **T1** ohjata oppilasta havaitsemaan lähiympäristön ja maailman kielellinen ja kulttuurinen runsaus sekä opiskeltavan kielen asema siinä | S1   * Tutustutaan kielten ja kulttuurien monimuotoisuuteen ja opiskeltavan kielen levinneisyyteen. | * Jatketaan tutustumista saksan kielen asemaan ja levinneisyyteen maailmassa. * Mietitään, missä tilanteissa ja yhteyksissä saksan kieltä voi kuulla ja harjoittaa ja mihin kielikuntaan opiskeltava kieli kuuluu. | Kulttuurinen osaaminen, vuorovaikutus ja ilmaisu (L2)   * Yhtäläisyydet ja erot kielten välillä * Saksalaisen kielialueen ja sen aseman ja merkityksen hahmottaminen |
| **T2** motivoida oppilasta arvostamaan omaa kieli- ja kulttuuritaustaansa sekä maailman kielellistä ja kulttuurista monimuotoisuutta ja kohtaamaan ihmisiä ilman arvottavia ennakko-oletuksia | S1   * Pohditaan omaa kieli- ja kulttuuritaustaa ja kiinnitetään huomiota arvostavaan kielenkäyttöön omassa ja kohdekielessä. | * Laajennetaan tietämystä saksankielisistä maista, esim. tutustutaan joihinkin saksalaisiin kaupunkeihin, asumiseen, tapoihin, perinteisiin, maantietoon ja yleistietoon Saksasta. * Vahvistetaan arvostavaa ja kohteliasta kielenkäyttöä vuorovaikutustilanteissa, esim. kiittäminen, anteeksipyyntö, teitittely, kohteliaat pyynnöt. | Ajattelu ja oppimaan oppiminen (L1)   * Omien kokemusten jakaminen saksalaisesta kielialueesta * Tiedon etsiminen eri lähteistä   Kulttuurinen osaaminen, vuorovaikutus ja ilmaisu (L2)   * havaintojen teko kulttuurieroista * Oman kulttuurin erityispiirteiden pohtiminen * Arvostava ihmisten kohtaaminen ja hyvät tavat eri kulttuureissa * Saksalainen elämäntapa ja Saksa -tietous * Toiminnalliset työtavat parin ja ryhmän kanssa harjoittelussa |
| **T3** ohjata oppilasta havaitsemaan kieliä yhdistäviä ja erottavia ilmiöitä sekä tukea oppilaan kielellisen päättelykyvyn kehittymistä | S1   * Tutustutaan kielten monimuotoisuuteen. Tehdään havaintoja sanojen lainautumisesta kielestä toiseen. | * Syvennetään tietämystä rakenteellisista ja sanastollisista yhtäläisyyksistä ja eroista äidinkielen tai oppilaan muiden osaamien kielten ja saksan välillä. | Ajattelu ja oppimaan oppiminen (L1)   * Kielten välisten yhteyksien havaitseminen   Kulttuurinen osaaminen, vuorovaikutus ja ilmaisu (L2)   * Omien kielellisten juurien-tuetaan kasvua monipuoliseksi kielenkäyttäjäksi tunteminen ja vertailu muihin kieliin |
| **T4** ohjata oppilasta löytämään kohdekielistä aineistoa | S1   * Tutustutaan kielten ja kulttuurien monimuotoisuuteen. | * Opetellaan löytämään aineistoa myös oppimateriaalin ulkopuolelta. | Kulttuurinen osaaminen, vuorovaikutus ja ilmaisu (L2)   * Erilaisten toimintatapojen ja kulttuurien vertailu   Itsestä huolehtiminen ja arjen taidot (L3)   * Tiedonhankinta |
| **Kieltenopiskelutaidot** | **T5** tutustua yhdessä opetuksen tavoitteisiin ja luoda salliva opiskeluilmapiiri, jossa tärkeintä on viestin välittyminen sekä kannustava yhdessä oppiminen | S2   * Opetellaan suunnittelemaan toimintaa yhdessä, asettamaan tavoitteita, antamaan ja ottamaan vastaan palautetta. | * Oppilas tutustuu opiskelun tavoitteisiin. * Oppilasta rohkaistaan kielenkäyttöön vähäiselläkin kielitaidolla ja käytetään hyväksi monipuolisia oppimisen tapoja, kuten pelejä, leikkejä, lauluja, pari- ja ryhmäharjoituksia ja draamaa. * Oppilas harjoittelee käyttötilanteita toisia kannustaen ja auttaen. | Ajattelu ja oppimaan oppiminen (L1)   * Vertaisoppiminen (parin ja ryhmän kanssa työskentely) * Tavoitteiden asettaminen   Itsestä huolehtiminen ja arjen taidot (L3)   * Yhdessä työskentelyn sosiaaliset taidot parin ja ryhmän kanssa * Vastuun ottaminen oppimisilmapiiristä |
| **T6** ohjata oppilasta ottamaan vastuuta omasta kielenopiskelustaan ja kannustaa harjaannuttamaan kielitaitoaan rohkeasti ja myös tieto- ja viestintäteknologiaa käyttäen sekä kokeilemaan, millaiset tavat oppia kieliä sopivat hänelle parhaiten | S2   * Opetellaan tehokkaita kielenopiskelutapoja ja vastuunottoa omasta kieltenopiskelusta. | * Kieltenopiskelun tavoitteiden asettaminen, vahvuuksien löytäminen, itsearviointi (omien työskentelytapojen, taitojen ja tulosten arviointi). * Kokeillaan erilaisia tapoja opiskella. | Ajattelu ja oppimaan oppiminen (L1)   * Opiskelun suunnittelu * Tavoitteiden asettaminen * Edistymisen arviointi   Monilukutaito (L4)   * Monipuoliset tiedon lähteet   Tieto- ja viestintäteknologinen osaaminen (L5)   * Tvt:n hyödyntäminen   Työelämätaidot ja yrittäjyys (L6)   * Pitkäjännitteinen ja tavoitteellinen työskentely kielitaidon saavuttamiseksi * Vastuun ottaminen oman kielitaidon kehittymisestä |
| **Kehittyvä kielitaito, taito toimia vuorovaikutuksessa (Taitotaso A1.3, T7-T9)** | **T7** järjestää oppilaalle tilaisuuksia harjoitella eri viestintäkanavia käyttäen suullista ja kirjallista viestintää ja vuorovaikutusta | S3   * Oppilas tutustuu kieleen monipuolisten viestintäkanavien kautta. | * Tutustutaan ja harjoitellaan oman lähiympäristön aihepiireihin liittyvää viestintää ja vuorovaikutusta monipuolisesti. * Harjoiteltavissa kielenkäyttötilanteissa hyödynnetään keskusteluja, draamaa, videoiden tekoa, kirjankustantajan verkkomateriaalia tai muuta lapsille suunnattua verkkomateriaalia tai erilaisia oppimisalustoja. | Kulttuurinen osaaminen, vuorovaikutus ja ilmaisu (L2)   * Kasvu monipuoliseksi ja taitavaksi kielenkäyttäjäksi, samalla kehittyy myös oppilaan kyky ja taito ymmärtää ympäröivää maailmaa * Vuorovaikutuksen harjoittelu * Intonaation harjoittelu   Monilukutaito (L4)   * Erilaiset viestintäkanavat suullisen ja kirjallisen viestinnän harjoittelussa   Tieto- ja viestintäteknologinen osaaminen (L5)   * Tvt:n hyödyntäminen   Osallistuminen, vaikuttaminen ja kestävän tulevaisuuden rakentaminen (L7)   * Oppilas osallistuu ikätasonsa mukaisesti oman opiskelunsa ja oppimisympäristöjen suunnitteluun, toteuttamiseen ja arviointiin * Ympäristöasioista kertominen saksan kielellä |
| **T8** tukea oppilasta kielellisten viestintästrategioiden käytössä | S3   * Viestintästrategioiden harjoitteleminen erilaisissa kielenkäyttötilanteissa. | * Intonaation merkityksen ymmärtäminen vuorovaikutustilanteessa. * Harjoitellaan mielipiteen ilmaisua, reagoimista keskustelussa, intonaatiota keskustelutilanteessa, ei- sanallisten viestintäkeinojen ja kiertoilmausten käyttöä sekä miten pyydetään puhujaa selvittämään asiaa, toistamaan tai puhumaan hitaammin. | Kulttuurinen osaaminen, vuorovaikutus ja ilmaisu (L2)   * Vuorovaikutus ja reagointi keskustelussa, hyvä käytös * Saksankieliselle kulttuurille tyypillisiä viestintästrategioita   Monilukutaito (L4)   * Monipuolisten keinojen käyttö viestin välittämiseksi * Vastuun ottaminen keskustelutilanteessa |
| **T9** auttaa oppilasta laajentamaan kohteliaaseen kielenkäyttöön kuuluvien ilmausten tuntemustaan | S3   * Kohteliaisuus kielenkäyttötilanteissa. | * Anteeksipyynnöt, teitittely, kohteliaat pyynnöt, kiitokset, onnittelut, mielenkiinnon osoittaminen keskustelun aikana. | Kulttuurinen osaaminen, vuorovaikutus ja ilmaisu (L2)   * Saksankieliseen kulttuuriin liittyvät kohteliaisuusmuodot   Monilukutaito (L4)   * Kielen muuttuminen yhteydestä ja tilanteesta riippuen |
| **Kehittyvä kielitaito, taito tulkita viestejä (Taitotaso A1.3)** | **T10** rohkaista oppilasta tulkitsemaan ikätasolleen sopivia ja itseään kiinnostavia puhuttuja ja kirjoitettuja tekstejä | S3   * Kielen ymmärtämisen harjoittelu. | * Harjoitellaan kuuntelemaan puhuttua kieltä sekä ymmärtämään kirjallisia tekstejä sekä löytämään näistä haluttua tietoa. * Havainnoidaan ääntämistä sekä sana- ja lausepainoa, puherytmiä ja intonaatiota. * Aihepiireinä erilaiset arjen vuorovaikutustilanteet, kuten henkilöhaastattelu, ostostilanne, itsensä ja ystävien esittely, säästä kertominen ja matkustamiseen liittyvät tilanteet, kuten tien kysyminen ja neuvominen. * Painetun ja digitaalisen oppimateriaalin lisäksi hyödynnetään autenttista materiaalia, mm. verkossa olevaa aineistoa. | Monilukutaito (L4)   * Tekstien tulkitseminen ja tuottaminen erilaisissa ympäristöissä * Monipuoliset tiedon lähteet (audiovisuaaliset, painetut, sähköiset lähteet) |
| **Kehittyvä kielitaito, taito tuottaa tekstejä (Taitotaso A1.2)** | **T11** tarjota oppilaalle runsaasti tilaisuuksia harjoitella ikätasolle sopivaa pienimuotoista puhumista ja kirjoittamista kiinnittäen huomiota myös ääntämiseen ja tekstin sisällön kannalta oleellisimpiin rakenteisiin | S3   * Kielen tuottamisen harjoittelu. | * Opetellaan puhumaan ja kirjoittamaan saksaa tutuista aiheista. Havainnoidaan ja harjoitellaan runsaasti ääntämistä sekä sana- ja lausepainoa, puherytmiä ja intonaatiota. * Vahvistetaan ja laajennetaan aiemmin opittua sanastoa ja rakenteita ja ääntämistä. * Opetellaan mm. akkusatiivi, datiivi, perfekti sekä akkusatiivia ja datiivia vaativat prepositiot. | Itsestä huolehtiminen ja arjen taidot (L3)   * Yhteistyötaidot   Sosiaalisten taitojen harjoittelu viestintätilanteissa   * Monilukutaito (L4) * Tekstin tuottaminen   Tieto- ja viestintäteknologinen osaaminen (L5)   * Tvt:n hyödyntäminen   Osallistuminen, vaikuttaminen ja kestävän tulevaisuuden rakentaminen (L7)   * Kielitaidon edetessä oppilaan omien näkemysten ilmaiseminen ja keskustelutaito kehittyvät * Kierrättämisteema |

**Saksan kielen oppimisympäristöihin ja työtapoihin liittyvät tavoitteet vuosiluokilla 5–6**

”Tavoitteena on, että kielenkäyttö olisi mahdollisimman asianmukaista, luonnollista ja oppilaille merkityksellistä. Työskentelyssä korostuu pari- ja pienryhmätyö sekä yhdessä oppiminen erityyppisissä oppimisympäristöissä. Monikielisyys- ja kielikasvatuksen tavoitteiden saavuttamiseksi tarvitaan opettajien yhteistyötä. Leikin, laulun, pelillisyyden ja draaman avulla oppilaat saavat mahdollisuuden kokeilla kasvavaa kielitaitoaan ja käsitellä myös asenteita. Opetuksessa käytetään monipuolisesti eri viestintäkanavia ja -välineitä. Oppilaita ohjataan aktiiviseen toimijuuteen ja itsenäiseen vastuun ottoon omasta oppimisestaan Eurooppalaisen kielisalkun tai vastaavan työvälineen avulla. Oppilaat tutustuvat ympäröivän yhteisön monikielisyyteen ja -kulttuurisuuteen kotikansainvälisyyden avulla. Heille tarjotaan myös mahdollisuuksia harjoitella kansainvälistä yhteydenpitoa. Kohdekieltä käytetään aina kun se on mahdollista.” (OPS 2014, 225.)

Monipuoliset oppimisympäristöt, viestintäkanavat ja -välineet, opetuksen laajentuminen luokkahuoneen ulkopuolelle mahdollisuuksien mukaan, itsenäinen työskentely sekä yhteistoiminnallinen oppiminen, myönteinen ja kannustava opiskeluilmapiiri, oppilaiden osallistaminen sopivien työtapojen valinnassa.

**Ohjaus, eriyttäminen ja tuki saksan kielessä vuosiluokilla 5–6**

”Oppilaita ohjataan käyttämään kielitaitoaan rohkeasti. Runsas viestinnällinen harjoittelu tukee oppilaiden kielitaidon kehittymistä. Oppilaita kannustetaan opiskelemaan myös muita koulun tarjoamia kieliä. Oppilaille, joilla on kieliin liittyviä oppimisvaikeuksia, tarjotaan tukea. Opetus suunnitellaan niin, että se tarjoaa haasteita myös muita nopeammin edistyville tai kieltä entuudestaan osaaville oppilaille.” (OPS 2014, 225.)

Tuen muotoja voivat olla oppilaiden sijoittelu luokassa oppimisen ja työskentelyn tukena, läksyjen merkitseminen taululle, kotitehtävien eriyttäminen, erilaisten apuvälineiden käyttö, monikanavaisuus, osa-aikainen erityisopetus, tehtävien ja opetuksen eriyttäminen, tukiopetus, samanaikaisopetus, lisäajan käyttö kokeissa, suullisten kokeiden käyttö, kokeiden suorittaminen erillisessä tilassa, mahdollisuus suorittaa koe pienemmissä osissa, koulunkäynninohjaajan tuki ja keskustelut erityisopettajan kanssa. Tuen valinta on ryhmä- ja oppilaskohtaista ja riippuu saatavilla olevista resursseista ja oppimisympäristöistä.

**Oppilaan oppimisen arviointi saksan kielessä vuosiluokilla 5–6**

”Arviointi on luonteeltaan kannustavaa ja antaa oppilaille mahdollisuuden tulla tietoiseksi omista taidoistaan, kehittää niitä ja painottaa itselleen luontevia ilmaisumuotoja tai osoittaa informaalin oppimisen kautta hankittua osaamista. Monipuolinen arviointi tarjoaa mahdollisuuksia osoittaa osaamistaan myös oppilaille, joilla on kieleen liittyviä oppimisvaikeuksia tai joilla on muulla tavoin kielellisesti erilaiset lähtökohdat. Arvioinnissa välineenä voidaan käyttää esimerkiksi Eurooppalaista kielisalkkua.

Vieraan kielen sanallista arviota tai arvosanaa antaessaan opettaja arvioi oppilaiden osaamista suhteessa paikallisessa opetussuunnitelmassa asetettuihin tavoitteisiin. Määritellessään osaamisen tasoa 6. vuosiluokan lukuvuositodistusta varten opettaja käyttää vieraan kielen A-oppimäärän valtakunnallisia arviointikriteereitä. Opinnoissa edistymisen kannalta on keskeistä, että oppimista arvioidaan monin eri tavoin myös itse- ja vertaisarvioinnin keinoin ja että arviointi kohdistuu kaikkiin arvioitaviin tavoitteisiin. Arvioinnissa otetaan huomioon kaikki kielitaidon osa-alueet. Niiden arviointi perustuu Eurooppalaiseen viitekehykseen ja sen pohjalta laadittuun suomalaiseen sovellukseen.” (OPS 2014, 225.)

|  |  |  |
| --- | --- | --- |
| **Tavoitteet** | **Arvioinnin kohteet** | **Arvosanan kahdeksan (8)/ hyvä osaaminen** |
| **Kasvu kulttuuriseen moninaisuuteen ja kielitietoisuuteen** | | |
| **T1** ohjata oppilasta havaitsemaan lähiympäristön ja maailman kielellinen ja kulttuurinen runsaus sekä opiskeltavan kielen asema siinä | * Kielellisen ympäristön sekä kohdekielen aseman ja merkityksen hahmottaminen | * Oppilas tietää, että maailman kielet jakautuvat kielikuntiin ja osaa kertoa, mihin kielikuntaan opiskeltava kieli kuuluu. * Oppilas osaa kuvata, mitä kieliä lähiympäristössä puhutaan. |
| **T2** motivoida oppilasta arvostamaan omaa kieli- ja kulttuuritaustaansa sekä maailman kielellistä ja kulttuurista monimuotoisuutta ja kohtaamaan ihmisiä ilman arvottavia ennakko-oletuksia |  | * Ei käytetä arvosanan muodostamisen perusteena. * Oppilasta ohjataan pohtimaan kokemuksiaan osana itsearviointia. |
| **T3** ohjata oppilasta havaitsemaan kieliä yhdistäviä ja erottavia ilmiöitä sekä tukea oppilaan kielellisen päättelykyvyn kehittymistä | * Kielellinen päättely | * Oppilas osaa tehdä havaintoja opiskeltavan kielen ja äidinkielensä tai muun osaamansa kielen rakenteellisista, sanastollisista tai muista eroista ja yhtäläisyyksistä. |
| **T4** ohjata oppilasta löytämään kohdekielistä aineistoa | * Kohdekielisen aineiston löytäminen | * Oppilas osaa kertoa, missä opiskeltavaa kieltä voi nähdä tai kuulla. |
| **Kielenopiskelutaidot** | | |
| **T5** tutustua yhdessä opetuksen tavoitteisiin ja luoda salliva opiskeluilmapiiri, jossa tärkeintä on viestin välittyminen sekä kannustava yhdessä oppiminen | * Tietoisuus tavoitteista ja toiminta ryhmässä | * Oppilas osaa kuvata opiskelun tavoitteita ja osallistuu ryhmän yhteisten tehtävien tekemiseen. |
| **T6** ohjata oppilasta ottamaan vastuuta omasta kielenopiskelustaan ja kannustaa harjaannuttamaan kielitaitoaan rohkeasti ja myös tieto- ja viestintäteknologiaa käyttäen sekä kokeilemaan, millaiset tavat oppia kieliä sopivat hänelle parhaiten | * Kielenopiskelutavoitteiden asettaminen ja opiskelutottumusten löytäminen | * Oppilas asettaa tavoitteita kielenopiskelulleen, harjoittelee erilaisia tapoja opiskella kieliä käyttäen myös tieto- ja viestintäteknologiaa, harjaannuttaa ja arvioi taitojaan. |
| **Kehittyvä kielitaito, taito toimia vuorovaikutuksessa** | | **Taitotaso A1.3** |
| **T7** järjestää oppilaalle tilaisuuksia harjoitella eri viestintäkanavia käyttäen suullista ja kirjallista viestintää ja vuorovaikutusta | * Vuorovaikutus erilaisissa tilanteissa | * Oppilas selviytyy monista rutiininomaisista viestintätilanteista tukeutuen joskus viestintäkumppaniin. |
| **T8** tukea oppilasta kielellisten viestintästrategioiden käytössä | * Viestintästrategioiden käyttö | * Oppilas osallistuu viestintään, mutta tarvitsee vielä usein apukeinoja. * Oppilas osaa reagoida suppein sanallisin ilmauksin, pienin elein (esim. nyökkäämällä), äännähdyksin, tai muunlaisella minimipalautteella. * Oppilas joutuu pyytämään selvennystä tai toistoa hyvin usein. |
| **T9** auttaa oppilasta laajentamaan kohteliaaseen kielenkäyttöön kuuluvien ilmausten tuntemustaan | * Viestinnän kulttuurinen sopivuus | * Oppilas osaa käyttää yleisimpiä kohteliaaseen kielenkäyttöön kuuluvia ilmauksia monissa rutiininomaisissa sosiaalisissa tilanteissa. |
| **Kehittyvä kielitaito, taito tulkita tekstejä** | | **Taitotaso A1.3** |
| **T10** rohkaista oppilasta tulkitsemaan ikätasolleen sopivia ja itseään kiinnostavia puhuttuja ja kirjoitettuja tekstejä | * Tekstien tulkintataidot | * Oppilas ymmärtää yksinkertaista, tuttua sanastoa ja ilmaisuja sisältävää kirjoitettua tekstiä ja hidasta puhetta asiayhteyden tukemana. * Oppilas pystyy löytämään tarvitsemansa yksinkertaisen tiedon lyhyestä tekstistä. |
| **Kehittyvä kielitaito, taito tuottaa tekstejä** | | **Taitotaso A1.2** |
| **T11** tarjota oppilaalle runsaasti tilaisuuksia harjoitella ikätasolle sopivaa pienimuotoista puhumista ja kirjoittamista kiinnittäen huomiota myös ääntämiseen ja tekstin sisällön kannalta oleellisimpiin rakenteisiin | * Tekstien tuottamistaidot | * Oppilas pystyy kertomaan joistakin tutuista ja itselleen tärkeistä asioista käyttäen suppeaa ilmaisuvarastoa ja kirjoittaa muutaman lyhyen lauseen harjoitelluista aiheista. * Oppilas ääntää useimmat harjoitellut ilmaisut ymmärrettävästi. * Oppilas hallitsee hyvin suppean perussanaston ja muutaman tilannesidonnaisen ilmauksen sekä peruskieliopin aineksia. |

Arviointi on jatkuvaa ja monipuolista, arvioinnin tukena käytetään itse- ja vertaisarviointia. Arviointi on vuorovaikutteista, keskustelevaa, kannustavaa ja oppimisprosessia tukevaa. Arviointi kohdistuu oppilaan oppimiseen ja työskentelyyn ja arvioinnissa otetaan huomioon kaikki kielitaidon osa-alueet.